শুভেন্দু অধিকারীকে নেংটি ইঁদুর বলে নিশানা জয়ার

নন্দীগ্রাম: ”দু সেকেন্ডে বিজেপিকে (BJP) পিঁপড়ের মতো টিপে মেরে ফেলব”। নন্দীগ্রাম (Nandigram) থেকে বিজেপিকে হুঁশিয়ারি প্রাক্তন তৃণমূল (Trinamool) রাজ্য সভাপতি জয়া দত্তর (Jaya Dutta)। বিরোধী দলনেতা শুভেন্দু অধিকারীকে ‘নেংটি ইঁদুর’ বলে ঘোষণা জয়ার। ভূমি উচ্ছেদ প্রতিরোধ কমিটির তৃণমূলের ডাকে এক সভায় উপস্থিত ছিলেন জয়া। বিজেপিকে কড়া ভাষায় আক্রমণ করেন তিনি।

এদিনের সভা তিনি বলেন, “আপনাদের যিনি বিধায়ক, তিনি নেংটি ইঁদুর, ভাঁওতাবাদ মুখেই বড় বড় কথা বলে। শুভেন্দুকে মানুষ চিনেছে মমতা ব্যানার্জির দয়ায়, ২০১১ সালের মুখ্যমন্ত্রী মমতা ব্যানার্জি বলেছিলেন বদলা নয় বদল চাই, যদি মুখ্যমন্ত্রী নির্দেশ দেন বদল নয় বদলা চাই, পিঁপড়ের মতো টিপে মেরে ফেলবো। দু সেকেন্ড সময় লাগবে বিজেপি বলে কোন নাম নন্দীগ্রামের মাটিতে থাকবে না।”

আরও পড়ুন: জাঁকিয়ে শীতের রাজ! কাঁপছে বাংলা, কী পূর্বাভাস দিল হাওয়া অফিস? জানুন আপডেট

তিনি আরও বলেন,”নন্দীগ্রামের মানুষ যদি সিপিএমে ৩৪ বছরের শাসন পাল্টে দিতে পারে, তবে দুদিনের নেংটি ইঁদুর শুভেন্দু অধিকারী কে বুঝে নিতে বেশি সময় লাগবে না।” জয়া দত্তর করা এহেন মন্তব্যে তোলপাড় রাজ্য রাজনীতি। তৃণমূল নেত্রীর বক্তব্যের পাল্টা কিছু বলেননি শুভেন্দু।